ไฟเขียวเว้นค่าผ่านทางพิเศษบูรพาวิถีช่วงสงกรานต์
ครม. ไฟเขียว ยกเว้นเก็บค่าผ่านทางพิเศษบูรพาวิถี-ทางเชื่อม ช่วงสงกรานต์
30 มี.ค. 2553

ครม. ไฟเขียว ยกเว้นเก็บค่าผ่านทางพิเศษบูรพาวิถี-ทางเชื่อม ช่วงสงกรานต์
นายศุภชัย ใจสมุทร รองโฆษกประจำสำนักนายกรัฐมนตรี กล่าวว่า ที่ประชุมคณะรัฐมนตรี(ครม.)ให้ยกเว้นการจัดเก็บค่าผ่านทางของทางพิเศษบูรพวิถี (ทางพิเศษบางนา-ชลบุรี) และ ทางยกระดับด้านทิศใต้สนามบินสุวรรณภูมิเชื่อมทางพิเศษบูรพาวิถี รวมทั้งทางเชื่อมต่อทางพิเศษสายบางพลี-สุขสวัสดิ์ กับทางพิเศษบูรพาวิถี ในช่วงเทศกาลสงกรานต์ ตั้งแต่เวลา 22.00 น.ของ 9 เม.ย.จนถึงเวลา 06.00 น.ของวันที่ 19 เม.ย.
นพ.ภูมินทร์ ลีธีระประเสริฐ รองโฆษกประจำสำนักนายกรัฐมนตรี กล่าวว่า ครม.ยังมีมติให้เลื่อนการจัดประชุมครม.จากวันที่ 6 เม.ย.มาเป็นวันที่ 7 เม.ย.เนื่องจากวันที่ 6 เม.ย.เป็นวันจักรี โดยจะใช้ห้องประชุมงบประมาณรัฐสภาเป็นสถานที่จัดการประชุม และให้งดการประชุมครม.วันที่ 13 เม.ย.ซึ่งตรงกับเทศกาลสงกรานต์